b'\n_START_ARTICLE_\nWellen\n_START_SECTION_\nGeografia\n_START_PARAGRAPH_\nWellen es troba al marge del riu Herk. Des de la fusi\xc3\xb3 dels municipis del 1976 compta amb cinc nuclis: Wellen, Berlingen, Herten, Vrolingen i Ulbeek._NEWLINE_\xc3\x89s un poble rural, al mig d\'una regi\xc3\xb3 de fructicultura. Antigament hi havia algunes ind\xc3\xbastries i al nucli de Vrolingen encara hi ha una f\xc3\xa0brica artesanal de xarop de Lieja, fet de pomes i de peres, una antiga especialitat de les regions de Haspengouw, Lieja i el pa\xc3\xads de Herve._NEWLINE_Avui, el poble esdev\xc3\xa9 cada dia m\xc3\xa9s residencial i moltes terres de conreu s\'urbanitzen.\n_START_SECTION_\nHist\xc3\xb2ria\n_START_PARAGRAPH_\nEls primers vestigis de poblaci\xc3\xb3 trobats al territori del municipi daten de l\'\xc3\xa8poca dels Francs, als segles V a VII. Els primers esments escrits de Wellene o Welnis daten de la segona meitat del segle XII. El nom significaria "pou" o "font" (wel, en antic neerland\xc3\xa8s). Una altra teoria pret\xc3\xa9n que el nom prov\xc3\xa9 del llat\xc3\xad villa (mas, petita col\xc3\xb2nia)._NEWLINE_El poble era una possessi\xc3\xb3 de l\'abadia de Munsterbilzen del qual l\'abadessa era tamb\xc3\xa9 princesa sobirana. L\'abadessa tenia el poder pol\xc3\xadtic, jur\xc3\xaddic i religi\xc3\xb3s. En aquesta \xc3\xa8poca el principi de la separaci\xc3\xb3 dels poders encara no existia._NEWLINE_Al segle XVII al poble s\'hi va organitzar una "cacera de bruixes" en la lluita que mantenien els batlles contra la banda de lladres anomenats els bokkenrijders. Tot i que l\'exist\xc3\xa8ncia d\'aquesta banda sembla haver estat una invenci\xc3\xb3 del poder jur\xc3\xaddic, 31 acusats, tots habitants de Wellen, van ser executats. M\xc3\xa9s del 40% de la poblaci\xc3\xb3 mascle van ser suspectes durant aquest plet. _NEWLINE_El malnom dels habitants del poble, bokkenrijders (cavalcadors de bocs), data d\'aquest per\xc3\xadode violent.'